Luis Buñuel

Luis Buñuel (n. 22 februarie 1900, Calanda, Spania — d. 29 iulie 1983, Mexic) a fost un regizor spaniol de film, considerat unul dintre cei mai importanți cineaști ai lumii.

Deși spaniol, inițial studiile, apoi războiul civil (spaniol) și legăturile cu partidul comunist (în calitate de militant marxist) l-au determinat să-și exercite profesia de regizor în Franța, Statele Unite și Mexic (unde și moare în 1983).

Biografie 
Cariera lui cinematografică începe odată cu intrarea lui în cercul suprarealiștilor, influențat fiind de prietenii săi precum Salvador Dalí, André Breton, Max Ernst, Marcel Duchamp, Paul Éluard - la rândul lor, aflați printre cei mai importanți inițiatori ai mișcării însăși.

Deși primește o educație religioasă, Buñuel își manifestă nonconformismul și tendința permanentă, declarată, spre a distruge mai degrabă decât spre a crea, adoptând ca revelatoare metodele suprarealiștilor (de care ulterior se desparte): exploatarea valențelor artistice ale visului, ale dicteului automat, fără a căuta sau chiar evitând deliberat sensul. Primul său film, un scurt metraj de 17 minute, alb-negru, mut, a scandalizat (scop declarat al suprarealiștilor de altfel). El perro andaluz (Câinele andaluz) s-a născut din îmbinarea unui vis de-al lui Buñuel cu un vis al lui Dalí, cei doi colaborând atât la realizarea scenariului cât și la filmarea peliculei.

Importantă pentru conturarea unei idei despre lumea lui Bunuel este cartea autobiografică "Ultimul meu suspin, Luis Buñuel".

Deși filmele din tinerețe sunt cele mai controversate (ele justificând și calificarea sa drept cel mai crud regizor din lume la acea vreme - titlu pe care mereu l-a regretat), peliculele de maturitate ale lui Buñuel sunt cele mai apreciate, atât de public, cât și de critică, fiind răsplătite cu numeroase premii (printre care Oscar pentru cel mai bun film străin - Farmecul discret al burgheziei, 1972, Palm D'Or la Cannes - Viridiana, Nazarin obține la Cannes Marele Premiu Internațional - instituit cu acest prilej). Farmecul discret al burgheziei a mai fost distins în 1974 și cu Premiile BAFTA pentru Cea mai bună actriță, care i-a revenit lui Stéphane Audran și, respectiv,  pentru Cel mai bun scenariu, acesta din urmă onorându-i pe Luis Bunuel și Jean-Claude Carriére.

Între cele două perioade de creație atât de diferite și de diferit apreciate, regizorul realizează și produce filme comerciale, în special în perioada în care este stabilit în Mexic.

Filmografie 

 1929 - Câinele andaluz (El perro andalus)
 1930 - Vârsta de aur (La edad de oro)
 1932 - Pământ fără pâine (Tierra sin pan)
 1947 - Gran Casino (Tampico)
 1949 - Marele descreierat (El gran cavalera)
 1950 - Los olvidados
 1950 - Susana (Susana, demonio y carne)
 1951 - Fiica înșelăciunii (La hija del engaño)
 1951 - O femeie fără dragoste (Una mujer sin amor)
 1951 - Urcarea la cer (Subida al cielo)
 1952 - Bruta (El bruto)
 1952 - Aventurile lui Robinson Crusoe
 1952 - El
 1953 - La răscruce de vânturi (Abismos de pasion) 1953
 1953 - Iluzia călătorește în tramvai (La ilusion viaja en tranvia)
 1954 - Râul și moartea (El rio y la muerte)
 1955 - Viața criminală a lui Archibaldo de la Cruz
 1955 - Se ivesc zorile (Amanti di domani)
 1956 - Moartea în grădină (La muerte en este jardin)
 1958 - Nazarin
 1959 - Febra crește în El Pao (Los Ambiciosos)
 1960 - Fecioara (The Young One)
 1961 - Viridiana
 1962 - Îngerul exterminator (El angel exterminator)
 1964 - Jurnalul unei cameriste
 1965 - Simon al deșertului (Simon del desierto)
 1966 - Frumoasa zilei (Belle de jour)
 1969 - Calea Lactee (La Voie Lactee)
 1970 - Tristana
 1972 - Farmecul discret al burgheziei (Le charme discret de la burgeoisie) 
 1974 - Fantoma libertății (Le Fantome de la liberte)
 1977 - Acest obscur obiect al dorinței (Cet obscur objet du desir)

Referințe

Bibliografie
 Luis Buñuel: Biografia Critica (Spanish Edition) [Paperback] by J. Francisco Aranda (Author) Paperback: 479 pages. Publisher: Lumen; Nueva ed. rev. y aumentada edition (1975) . Language: Spanish . ISBN 8426410553. ISBN 978-8426410559.
 Luis Buñuel, Mi Ultimo Suspiro (English translation My Last Sigh Alfred A. Knopf, 1983).
 Luis Buñuel: The Red Years, 1929–1939 (Wisconsin Film Studies). 
 Froylan Enciso, "En defensa del poeta Buñuel", en Andar fronteras. El servicio diplomático de Octavio Paz en Francia (1946–1951), Siglo XXI, 2008, pp. 130–134 y 353–357.
 Michael Koller "Un Chien Andalou", Senses of Cinema January 2001 Retrieved on 26 July 2006.
 Ignacio Javier López, The Old Age of William Tell: A Study of Buñuel's '"Tristana", MLN 116 (2001): 295–314.
 Ignacio Javier López, "Film, Freud and Paranoia:  Dalí and the Representation of Male Desire in An Andalusian Dog", "'Diacritics'" 31,2  (2003): 35–48.
 Javier Espada y Elena Cervera, México fotografiado por Luis Buñuel.
 Javier Espada y Elena Cervera, Buñuel. Entre 2 Mundos.
 Javier Espada y Asier Mensuro, Album fotografico de la familia Buñuel.

Legături externe 

 
 Senses of Cinema: Great Directors Critical Database
 They Shoot Pictures, Don't They?
 Interview with Jean-Claude Carriere – Bunuel's screenwriter and friend 
 The Religious Affiliation of Luis Buñuel 
 The Luis Buñuel Film Institute
 
 Luis Buñuel la All Movie Guide

Vezi și
 Johnny a luat arma (film)

Nașteri în 1900
Nașteri pe 22 februarie
Decese în 1983
Decese pe 29 iulie
Atei francezi
Atei mexicani
Atei spanioli
Marxiști spanioli
Oameni din Calanda, Spania
Realizatori de filme experimentale
Realizatori de filme suprarealiste
Regizori ale căror filme au fost premiate cu Palme d'Or
Regizori francezi
Regizori de film mexicani
Regizori spanioli
Spanioli expatriați în Mexic
Suprarealism